laion/Wikipedia-Exotic huggingface dataset:
Parmlased

Parmlased (Tabanidae) on sugukond kärbselisi, kus on peaaegu 3000 eri liiki üle kogu maailma. Eestist on leitud rohkem kui 30 liiki parme. Parmud on keskmise suurusega või suured (kehapikkus 7–26 millimeetrit). Väliselt meenutavad nad suurepealisi jässaka kehaga kärbseid. Iseloomulikud on suured eredavärvilised silmad. Parmud tegutsevad ainult päeval. Nad on aktiivsed maikuu lõpust kuni septembri keskpaigani. Eriti rohkesti on neid juuni teisel ja juuli esimesel poolel. Parmude sigarisarnase kujuga vastsed elavad vees, enamasti põhjamutta kaevunult. Mõne liigi vastsed võivad ka veepinnal ujuda. Suurema osa liikide vastsed toituvad väiksematest organismidest, vaid kibunate vastsed on täiesti taimtoidulised. Nukkumiseks ronivad täiskasvanud vastsed kuivale, mõnikord lähevad nad veekogust üsna kaugele. Elutsükli pikkus on 1 kuni 3 aastat. Paljude parmuliikide emased on tuntud agressiivsete vereimejatena, kelle pisted on väga valusad ja nad võivad rünnata kõikvõimalikke loomi roomajatest imetajateni. Ka inimest rünnatakse väga sageli. Kõige suuremad parmuliigid, näiteks veiseparm (Tabanus bovis), inimesi ei ründa. Isased parmud toituvad ainuüksi taimemahladest. Parmude sülg on küllalt mürgine, massilise esinemise korral võivad nad ohvrit tugevasti kurnata. Kuna parmud võivad verd imeda ka mõne päeva vanustelt korjustelt, võib juhtuda, et nad kannavad edasi igasuguseid haigusi. Lisaks tavalistele parmudele (Tabanus) kuuluvad siia sugukonda veel ka kibunad (Chrysops), kes on kirjude tiibade ja ereroheliste silmadega väga valusalt hammustavad putukad, ning sõgelased (Chrysozona), kes on väikesed hallikirjude tiibadega väga tavalised parmud, keda rahvasuus ka tohmuseks, pimeloomaks või lätlasteks kutsutakse. Chrysops – pimeparm Haematopota – sõgelane Hybomitra Tabanus Tabanus bromius Tabanus bromius Tabanus bromius Kibun Paavo, Kristjan (13.07.2021). "Miks kuumaga parmud ründavad?". ERR Novaator. Vaadatud 14.07.2021. Remm, Hans 1953. Eesti NSV parmlased (Tabanidae). Juhend vaatlusteks, kogumiseks ja määramiseks. (Abiks loodusevaatlejale 13.) Tartu. "Miks kuumaga parmud ründavad?" ERR Novaator, 13. juuli 2021
Sinusoid

Sinusoid on siinusfunktsiooni graafik, laineline lõputu kõverjoon. Lihtsaimal kujul on sinusoid ajafunktsioonina (t) kirja pandav: y ( t ) = A sin ⁡ ( 2 π f t + φ ) = A sin ⁡ ( ω t + φ ) {\displaystyle y(t)=A\sin(2\pi ft+\varphi )=A\sin(\omega t+\varphi )} kus: A, amplituud, tippväärtuse ulatus. f, sagedus, võnkeperioodide arv ühes sekundis. ω = 2πf, nurksagedus, funktsiooni argumendi muutus ühikutes radiaani sekundis. φ {\displaystyle \varphi } , faas, mis määrab radiaanides võnkumise oleku ajahetkel t = 0. Nullist erineva φ {\displaystyle \varphi } korral on kogu lainekuju ajanihkega, mis on võrdne φ {\displaystyle \varphi } /ω sekundit. Negatiivne väärtus tähistab ajaviivitust ja positiivne väärtus edenemist. Ilma edasiliikumiseta pöörlemisel joonistab ratta mis tahes punkt ruumis ringjoone, ajas sinusoidi. (Liikumise suund on näidatud alumisel joonisel) Maa pöörlemisest ja ümber Päikese tiirlemisest tulenevalt on päeva pikkuse muutus aastas kirjeldatav sinusoidiga. Öö pikkus muutub vastasfaasis. Harmooniline võnkumine Lihtvõnkumine Siinus Koosinus
Botkyrka vald

Botkyrka vald on 2. järgu haldusüksus Rootsis Stockholmi läänis Södermanlandi maakonnas. Vald asub Stockholmist edelas, valla keskus asub Tumbas. Valla elanike arv kasvab. 2009. aasta seisuga elas vallas 80 055 inimest ja 31. detsembri 2010 seisuga 82 608 elanikku. Valla pindala on 194,8 km². Suurim vaatamisväärsus on 1176. aastal ehitatud Botkyrka kirik, mille järgi vald on nime saanud. Kirik omakorda on nime saanud 12. sajandil elanud kristliku misjonäri püha Botvidi järgi. Püha Botvid on kujutatud ka Botkyrka vapil, kus ta hoiab ühes käes kirvest ja teises kala, sest legendi järgi mõrvati ta kirvega kalapüügi ajal. Botkyrka vallaga liideti 1971 Grödinge vald ja 1974 loode pool olev väiksem Salemi vald. Viimane eraldati 1984 uuesti omaette vallaks. Valla osad on Fittja, Alby, Hallunda, Norsborg, Eriksberg, Tumba, Tullinge ja Vårsta. Valla põhja- ja idaosa kuuluvad Stockholmi linnastusse. Valla lõunaosa on peamiselt põllumajanduslik. Botkyrka kuulub Stockholmi ühistranspordisüsteemi. Stockholmi metrool on vallas neli peatust ja linnalähirongidel kaks peatust. Valda ulatub tihe linnaliinibusside võrk. Tullinges on väike lennuväli. Kohalikku nädalalehte Mitt i Botkyrka antakse tasuta kõigile valla elanikele. 51,41% elanikest on välisriikidest pärit. See on Rootsi valdade seas kõrgeim osakaal. Fittjas on 64,5% elanikest teise põlvkonna immigrandid ja 25,7% elanikest on teise riigi kodakondsusega. Seetõttu on Botkyrka vald väga mitmekultuuriline, mille märkideks on suur süüria õigeusu kirik ja ehitatav mošee. Vallas on umbes 30 700 elamispinda, neist 20 000 mitmepere- ja 10 700 ühepereelamus. Valla suurim tööandja on vald ise umbes 5800 töökohaga. Töötus vallas on 4,6%. Vallas on 20 tuhat töökohta, millest järeldub, et enamik inimesi töötab väljaspool valda. Poliitiliselt toetavad valla elanikud sotsiaaldemokraate. Q129406980 Statistika Keskbüroo Valla sait (rootsi ja inglise keeles)
Helsingborg

Helsingborg (aastatel 1912–1971 Hälsingborg) on tiheasustusega paikkond Rootsis Skåne läänis, Helsingborgi valla keskus. Asub Lõuna-Rootsis Sundi rannikul, selle kitsaimas kohas. Linna mainib 1070. aasta paiku Adam Bremenist. Taani loovutas linna Roskilde rahuga 1658. aastal Rootsile. Helsingborg on suur sadamalinn. Linnal on parvlaevaühendus 4 km kaugusel asuva Helsingøriga. Jalgpalliklubi Helsingborgs IF mängib Rootsi kõrgliigas. Gerd Kanter püstitas 2006. aastal Helsingborgis Eesti kettaheiterekordi 73,38 meetrit. Linnas on 32 linnaosa. (sulgudes on rahvaarv seisuga 9. jaanuar 2006) Norr (3600) Mariastaden (2302) Ringstorp (2802) Berga (1720) Drottninghög (2708) Dalhem (4530) Tågaborg (7113) Stattena (2549) Fredriksdal (4202) Slottshöjden (3621) Olympia (1843) Centrum (3347) Eneborg (3816) Wilson Park (1988) Rosengården (4388) Husensjö (1564) Sofieberg (1606) Adolfsberg (4319) Söder (3665) Högaborg (4017) Fältabacken (930) Närlunda (1125) Eskilsminne (1835) Gustavslund (2772) Planteringen (2663) Elineberg (2115) Ramlösa (4593) Miatorp (2406) Högasten (1034) Ättekulla (3274) Råå (3021) Helsingborgi lahing Helsingborgi lahing (1710) Sofiero loss Hälsingborgi Eesti Ühing Statistical localities 2020 Statistical localities 2020
Jämtlandi lään

Jämtlandi lään on 1. järgu haldusüksus Rootsis. Jämtlandi läänis on 8 valda: Åre vald Bergi vald Bräcke vald Härjedaleni vald Krokomi vald Ragunda vald Strömsundi vald Östersundi vald Jämtlandi maakond Q129406980 Jämtlandi lään
Helsingborgi vald

Helsingborgi vald on 2. järgu haldusüksus Rootsis Skåne läänis. Praegune vald moodustati 1971. aastal, kui Helsingborgi linnaga ühendati neli ümbritsevat maaomavalitsust. Helsingborg on Pärnu sõprusvald. Sofiero loss Swedish Land and Water Area Report 2012–2019 Q129406980 Valla koduleht
Anatoli Serdjukov

Anatoli Serdjukov [anat'ooli serdjuk'off] või [serdjuk'oov] (Анатолий Эдуардович Сердюков; sündinud 8. jaanuaril 1960 Krasnodari krai Abinski rajoonis) on Venemaa poliitik ja ärimees, aastatel 2007–2012 Venemaa kaitseminister. Anatoli Serdjukov lõpetas 1984. aastal Leningradi nõukogude kaubanduse instituudi. 1984–1985 teenis ta Nõukogude armees, kus lõpetas ohvitseride kursused ja arvati kohe pärast nende lõpetamist erru. Aastal 2000 sai ta majandusteaduste kandidaadiks, kaitstes väitekirja teemal "Tarbijale suunatud ettevõtlusstruktuuride rajamise kontseptsioon ja süsteemne organiseerimine". Ta lõpetas 2001 Peterburi Riikliku Ülikooli õigusteaduskonna. Aastal 2006 sai ta majandusteaduste doktoriks, kaitstes väitekirja teemal "Tänapäeva Venemaa maksupoliitika väljatöötamine ja elluviimine". 2007. aastal lõpetas ta Venemaa Föderatsiooni Relvajõudude kindralstaabi sõjalise akadeemia kursused. Enne poliitikasse siirdumist oli ta mööbliärimees, töötades Peterburi aktsiaseltsis Mebel-Market direktori asetäitjana (1993), turundusdirektorina (1993–1995) ja peadirektorina (1995–2000). Alates 2000 töötas ta maksuametis, esialgu Venemaa maksuameti rajoonidevahelise inspektsiooni juhataja asetäitjana. Mais 2001 määrati ta VF maksuameti Peterburi valitsuse juhataja asetäitjaks, sama aasta novembris juba juhatajaks. Alates 2004. aasta veebruarist oli ta maksuameti Moskva osakonna juhataja, sama aasta 2. märtsil määrati ta Venemaa maksude ja lõivude ministri asetäitjaks ning 16. märtsil ministri kohusetäitjaks. 27. juulil 2004 määrati ta Venemaa maksuameti juhiks ja töötas sellel kohal 15. veebruarini 2007. 15. veebruaril 2007 määrati Anatoli Serdjukov Venemaa kaitseministriks Mihhail Fradkovi valitsuses. Jätkas kaitseministrina septembris ametisse asunud Viktor Zubkovi valitsuses, 2008. aastal Vladimir Putini teises valitsuses ja 2012. aastal Dmitri Medvedevi esimeses valitsuses. 6. novembril 2012 vabastas president Vladimir Putin Serdjukovi ametist ja nimetas tema asemel uueks kaitseministriks Sergei Šoigu. Ta on abielus Viktor Zubkovi tütre Juliaga. See on tal teine abielu. Serdjukovil on esimesest abielust poeg ja teisest kaks tütart. Сердюков, Анатолий Lentapedias.
Algfaas

Algfaas on harmoonilise võnkumise faas võnkumise alghetkel. Algfaasi tähistatakse harilikult kreeka tähega φ {\displaystyle \varphi } , ka φ 0 {\displaystyle \varphi _{0}} , ja seda väljendatakse nurgaühikutes (kraadides, radiaanides). Näiteks võrrandiga x ( t ) = A sin ⁡ ( ω t + φ ) {\displaystyle x(t)=A\sin(\omega t+\varphi )} , kirjeldatava harmoonilise võnkumise algfaas on φ {\displaystyle \varphi } (võrrandis on A {\displaystyle A} võnkumise amplituud ja ω {\displaystyle \omega } ringsagedus). Formaalselt võib algfaasist rääkida mis tahes võnkumise korral. Harmooniline võnkumine Faas
Exeter

Exeter on linn Edela-Inglismaal Devoni krahvkonnas. Asub Exe'i jõe suudmes. Exeteri ladinakeelne nimi oli Isca Dumnoniorum. See viitab asjaolule, et enne linna asutamist 50. aasta paiku oli Exeter keltide asula. Isca Dumnoniorum oli kõige edelapoolsem Vana-Rooma kindlus Inglismaal. Märkimisväärne osa linnamüürist on säilinud ka tänapäeval. Suurema osa linnamüüri säilinud osast on siiski lasknud ehitada Alfred Suur oma kuningriigi edela- ja lääneosa kaitseks viikingite eest. Linna ehitistest on tuntuim Exeteri katedraal, mis rajati 12. sajandi alguses. Exeteris asub Exeteri ülikool, mis on linna suuremaid tööandjaid. http://www.citypopulation.de/php/uk-england-southwestengland.php?cityid=E35001260 http://www.citypopulation.de/php/uk-england-southwestengland.php?cityid=E35001260 http://www.exeter.gov.uk/
Derbyshire

Derbyshire on krahvkond Kesk-Inglismaal. Derbyshire'i jääb osa Peak Districti rahvuspargist. Derbyshire jaguneb üheksaks omavalitsusüksuseks: https://www.citypopulation.de/en/uk/admin/ http://www.derbyshire.gov.uk/
Koloonia tüüpi vangla

Koloonia tüüpi vangla on laialdaselt kasutusel olnud endise NSVL aladel. Vangla on üldreeglina jagatud elutsooniks ja töötsooniks. Elutsoonis paiknevad vangistusüksused, mis koosnevad kas üksnes hoonest või hoonest ja sellega kaasnevast piirdega siseõuest. Kinnipeetavatel on äratusest kuni öörahuni võimaldatud vaba liikumine kas kogu elutsooni ulatuses või siis vastava hoone ja siseõue ulatuses. Hoones on toad vooditega mõnest kuni mitmekümnele kinnipeetavale. Töötsoonis on reeglina erinevate ettevõtete allüksused, kus kinnipeetavad ühes või mitmes vahetuses töötavad. Koloonia tüüpi vanglas on reeglina ka isolaator, mis kujutab endast kambritega vangistusüksust, kuhu paigutatakse kinnipeetavad, keda on karistatud kartserikaristusega, või kinnipeetavad, kes on ohuks kaaskinnipeetavatele.
Kõdukärblased

Kõdukärblased (Drosophilidae) on mõne millimeetri pikkuste, väliselt üsna ilmetute kärbeste sugukond. Maailmas on neid umbes 3000 liiki. Eestis elab umbes 30 liiki kõdukärblasi, ligikaudu pooled neist kuuluvad äädikakärbse (Drosophila) perekonda. Sellesse sugukonda kuulub väga tuntud perekond äädikakärbes (Drosophila). Äädikakärbeste vastsed elavad käärivas olluses – see on põhjus, miks hariliku äädikakärbse (Drosophila melanogaster) valmikud sügiseti sageli suurte hulkadena elamutesse tungivad. Alates 1910. aastast on äädikakärbsed olnud geneetikute üks põhilisi uurimisobjekte. Nende abil on tehtud suuri edusamme pärilikkuse uurimisel. Äädikakärbse teeb geneetikute jaoks väga sobivaks uurimisobjektiks tema kiire areng, suur viljakus ja lihtne kasvatatavus. Laboris võtab kärbsepõlvkonna areng vaid paar nädalat aega, seetõttu selguvad katse tulemused kiiresti. Äädikakärbsed on lühikese elueaga, kuid üsna viljakad. Täiskasvanud emane putukas elab paar nädalat ja võib päevas muneda 30–50 muna (kokku kuni 500). Munad munetakse vastsete arenemiseks sobivasse keskkonda, näiteks mädanevatele puuviljadele, samuti käärivate vedelike (näiteks kääriva mahla) lähedale. Munadest kooruvad vastsed ei toitu aga mitte puuviljast või vedelikest, vaid hoopis seal kasvavatest pärmseentest. See, kui kiiresti munast saab uus tiivuline valmik, sõltub eelkõige temperatuurist. Ühe liigi puhul on teada, et temperatuuril 25 °C kestab areng munast valmikuni 8–10 päeva, temperatuuril 17 °C aga peaaegu kaks korda kauem. Eest Silm
Athanasios (täpsustus)

Athanasios on mehenimi, mis on kristlikus nimeruumis saanud alguse Athanasios Suurest (Aleksandria piiskopi ehk patriarhina Athanasios I). Athanasiose nime all võivad tuntud ka mitmed teised inimesed: Aleksandria patriarhid: Athanasios II Athanasios III Trapezundi Athanasios oli Bütsantsi munk Emesa Athanasios oli Bütsantsi jurist Athanasios on ka 16. sajandi Moskva metropoliidi Afanassi kreekapärane nimekuju Athanásios Athanasios I Athanasius
Athanasios I

Athanasios I nime all on tuntud kaks kõrget kristlikku vaimulikku: Athanasios I oli Aleksandria patriarh aastatel 328–379 Athanasios I oli Konstantinoopoli patriarh aastatel 1289–1293 ja 1303–1310
Warrington (tervikomavalitsus)

Warrington on tervikomavalitsus Inglismaal Cheshire'i krahvkonnas. Koosneb 18 vallast: Appleton, Birchwood, Burtonwood and Westbrook, Croft, Cuerdley, Culcheth and Glazebury, Grappenhall and Thelwall, Great Sankey, Hatton, Lymm, Penketh, Poulton-with-Fearnhead, Rixton-with-Glazebrook, Stockton Heath, Stretton, Walton, Winwick, Woolston. http://www.warrington.gov.uk/
Northumberland

Northumberland on tseremoniaalkrahvkond ja tervikomavalitsus Inglismaa põhjaosas. Piirneb idas Põhjamerega ja põhjas Šotimaa Scottish Bordersi omavalitsusega. Enne tervikomavalitsuse moodustamist 2009. aastal jagunes krahvkond kuueks ringkonnaks: Blyth Valley, Wansbeck, Castle Morpeth, Tynedale, Alnwick ja Berwick-upon-Tweed. https://www.citypopulation.de/en/uk/admin/ Krahvkonna koduleht
The Blue Caps

The Blue Caps oli rock'n'roll'i laulja Gene Vincenti taustaansambel kuni 1958. aastani, mil Vincentil tekkisid probleemid maksude maksmisega ja bändile tasumisele ning lisaks müüs ta maha bändi varustuse, mis lõpetas nende koostöö. Willie Williams (rütmikitarr) Jack Neal (bass) Dickie Harrell (trummid) Cliff Gallup (soolokitarr) I Sure Miss You
Worcestershire

Worcestershire on krahvkond Inglismaa keskosas. Worcestershire jaguneb 6 omavalitsusüksuseks: Worcester Malvern Hills Wyre Forest Bromsgrove Redditch Wychavon http://ons.maps.arcgis.com/home/item.html?id=a79de233ad254a6d9f76298e666abb2b http://www.worcestershire.gov.uk/
Pembrokeshire

Pembrokeshire (kõmri Sir Benfro) on tervikomavalitsus ja ajalooline krahvkond Walesis. Krahvkond loodi 1138. aastal. Suuremad linnad on Pembroke, Pembroke Dock, Milford Haven, Fishguard, Tenby, Saundersfoot, Narberth, Neyland ja Newport. Krahvkonna lõunaosa on valdavalt ingliskeelne, põhjaosa kõmrikeelne. Pembrokeshire'is on Pembrokeshire-Coasti rahvuspark. Estimates of the population for the UK, England and Wales, Scotland and Northern Ireland https://www.pembrokeshire.gov.uk/
The Crickets

The Crickets oli rock'n'roll'i laulja Buddy Holly taustaansambel, mis loodi Lubbockis Texase osariigis 1950. aastatel. Buddy ja The Cricketsi koostöö lõppes, kui Buddy kolis 1959. aastal New Yorki, kuid vahetult enne Buddy hukkumist lennuõnnetuses plaaniti taasühinemist. Jerry Allison (trummid) Joe B. Mauldin (bass) Niki Sullivan (rütmikitarr) Ansambel The Beatles ('põrnikad') võttis nime inspireerituna The Cricketsite ('ritsikad') nimest.
Gwynedd

Gwynedd on tervikomavalitsus Walesis. Keskajal asus praeguse tervikomavalitsuse alal Gwyneddi kuningriik. Pärast Inglismaaga liitmist loodi seal Merionethshire'i ja Caernarvonshire'i krahvkonnad. 1974. aastal loodi Gwyneddi krahvkond ja 1996. aastal Gwyneddi tervikomavalitsus, endise krahvkonna alast eraldati Anglesey ja Aberconwy. Gwynedd on valdavalt kõmrikeelne, 76,1% elanikest oskab kõmri keelt. Gwyneddis asub Snowdonia rahvuspark. Estimates of the population for the UK, England and Wales, Scotland and Northern Ireland http://www.gwynedd.gov.uk/
Wrexham

Wrexham on linn Suurbritannias Walesis, Wrexhami tervikomavalitsuse keskus.
Wrexham (tervikomavalitsus)

Wrexham on tervikomavalitsus Walesi kirdeosas. http://www.ons.gov.uk/peoplepopulationandcommunity/populationandmigration/populationestimates/datasets/populationestimatesforukenglandandwalesscotlandandnorthernireland https://www.wrexham.gov.uk/
Vale of Glamorgan

Vale of Glamorgan (kõmri Bro Morgannwg) on tervikomavalitsus Walesi lõunaosas. Vale of Glamorgan on põllumajandus- ja turismipiirkond. Lõunaosas asub Cardiffi lennujaam. http://www.ons.gov.uk/peoplepopulationandcommunity/populationandmigration/populationestimates/datasets/populationestimatesforukenglandandwalesscotlandandnorthernireland http://www.valeofglamorgan.gov.uk/
Rhondda Cynon Taff

Rhondda Cynon Taff (kõmri Rhondda Cynon Taf) on tervikomavalitsus Walesis. Tervikomavalitsus moodustati 1996. aastal Cynon Valley, Rhondda ja Taff-Ely ringkonna liitmise teel. Nimi on pandud Cynoni, Rhondda ja Taffi jõe järgi. Kõmri keele oskajaid on 21,1% (2001). http://www.rhondda-cynon-taf.gov.uk/
Bluus

Bluus (inglise keeles blues) on muusikažanr ja stiil, mis kujunes välja ühena afroameerika muusikastiilidest spirituaalide, töölaulude ja ragtime'i kõrval. Bluus tekkis 19. sajandi lõpus ja oli algselt mustanahaliste, sageli füüsilise puudega muusikute vokaalne väljendusvorm, mida saadeti kitarril. Kinnistusid bluusi harmoonilised vormid, millest levinuim on 12-taktilise bluusi vorm. Bluusist on hiljem välja arenenud džäss, rhythm and blues, rock'n'roll jpm. Bluusis segunevad tihti mažoor- ja minoorkõlad. 1930. aastatel hakkas bluusis levima "kannapööre" (inglise turnaround), mis tähendab salmi lõpukäiku, millele järgneb uue salmi algus. Detroiti bluus Robert Johnson Ray Charles Buddy Guy Arthur Crudup Joe Cocker Duke Ellington John Lee Hooker B.B. King Taj Mahal George Melly Gary Moore Pinetop Perkins Joe Bonamassa Eric Clapton Albert Collins Robert Cray Albert King John Mayall Bonnie Raitt Chris Rea Carlos Santana Seasick Steve Jimmie Vaughan Stevie Ray Vaughan Muddy Waters Johnny Winter en:New Orleans blues The Blues Brothers en: Blues Klassikaline naisbluus Uuesti algusest: turnaround'id Uuesti algusest: turnaround’id
C

C (c) [tsee] on eesti tähestiku ja ladina tähestiku ning paljude teiste ladina kirja kasutavate keelte tähestike kolmas täht. Ladina tähestiku täht C tuleneb kreeka tähestiku tähest gamma. Tähe C ASCII-kood on 67 ja tähe c ASCII-kood on 99. Eesti keeles on c võõrtäht, mida kasutatakse tsitaatsõnade ja nimede kirjutamiseks. Sõltuvalt sõna päritolukeelest võib c häälduda [k], [s] või [ts], ühendis ch [tš] või [š]. c tähistab muusikas alusastmiku esimest heli, mille silpnimetus on do. Kuueteistkümnendsüsteemis on C või c number väärtusega 12. c tähistab füüsikas valguse kiirust. c tähistab mõõtühikute eesliidet senti-. Tähte c kasutatakse geomeetrias kolmanda külje tähistamiseks joonisel. Esimene külg on a, teine b ning järgnev on d jne. C tähistab füüsikas elektrilaengu ühikut kulonit. C tähistab keemias keemilist elementi süsinikku. C tähistab füüsikas Celsiuse skaalal Celsiuse kraadi. C tähistab Rooma numbrina arvu 100. C on programmeerimiskeele nimi. Tähti a, b, c jne kasutatakse ka loeteludes järjekorranumbrite 1, 2, 3 jne asemel, tavaliselt kujul a), b), c) jne. C kasutatakse geomeetrias kolmanda punkti tähistamiseks joonisel. Esimene punkt on A, teine B ning järgnev on D jne.
Powys

Powys on tervikomavalitsus Walesi idaosas. Pindalalt on Powys Walesi suurim tervikomavalitsus, hõlmates 25% Walesist. Ala on väga mägine ja hõredalt asustatud. Keskajal asus sel alal Powyse kuningriik. 1996. aastal loodi Powise tervikomavalitsus liites Montgomery, Radnori ja Brecknocki ringkonnad. 30,1% elanikest oskab kõmri keelt. http://www.ons.gov.uk/peoplepopulationandcommunity/populationandmigration/populationestimates/datasets/populationestimatesforukenglandandwalesscotlandandnorthernireland http://www.powys.gov.uk/
Ceredigion

Ceredigion on tervikomavalitsus Walesis. Ceredigioni idaosa asub Cambria mägedes. Suuremad asulad on Aberaeron, Aberarth, Aberystwyth, Cardigan, Lampeter, Llanddewi Brefi, Llandysul, Llanilar, Llanrhystud, New Quay, Penparcau ja Tregaron. 61,2% elanikest oskab kõmri keelt. http://www.ons.gov.uk/peoplepopulationandcommunity/populationandmigration/populationestimates/datasets/populationestimatesforukenglandandwalesscotlandandnorthernireland http://www.ceredigion.gov.uk/
Neath Port Talbot

Neath Port Talbot on tervikomavalitsus Walesis. 28,8% elanikest oskab kõmri keelt. http://www.neath-porttalbot.gov.uk/
Carmarthenshire

Carmarthenshire on tervikomavalitsus Walesis. 63,6% elanikest oskab kõmri keelt. http://www.carmarthenshire.gov.uk/
Monmouthshire

Monmouthshire on tervikomavalitsus Walesis. Selle keskus on Usk. 12,9% Monmouthshire'i elanikest oskab kõmri keelt. http://www.ons.gov.uk/peoplepopulationandcommunity/populationandmigration/populationestimates/datasets/populationestimatesforukenglandandwalesscotlandandnorthernireland https://www.monmouthshire.gov.uk/